দেশৰ সাধাৰণ নিৰ্বাচন লৈ সম্পূৰ্ণভাৱে সাজু হৈছে ডিমা হাচাও জিলা প্ৰশাসন। অহা ১৮ এপ্ৰিলত দ্বিতীয় পৰ্যায়ত ডিমা হাচাও জিলাত অনুষ্ঠিত হ'ব ভোট গ্ৰহণ প্ৰক্ৰিয়া। উপজাতি সংৰক্ষিত ৩ নম্বৰ ডিফু সমষ্টিৰ অন্তৰ্গত ডিমা হাচাওত এইবাৰ মুঠ ১,৩৭,৩১৭ গৰাকী ভোটাৰে নিজৰ ৰাজনৈতিক অধিকাৰ সাব্যস্ত কৰিব। য'ত পুৰুষ ভোটাৰ ৬৯,৩৪২ আৰু মহিলা ভোটাৰৰ সংখ্যা ৬৭,৯৭৫। জিলাখনৰ মুঠ ২৪২ খন পোলিং ষ্টেচনত হ'ব ভোট।
ইতিমধ্যে মাইক্ৰ' অৱজাৰ্ভাৰ, জ'নাল অফিচাৰ, ছেক্টৰ অফিচাৰ, প্ৰিজাইডিং অফিচাৰ, পুলিং অফিচাৰ আদিৰ প্ৰশিক্ষণ প্ৰক্ৰিয়া অহা ১১ এপ্ৰিলত সম্পূৰ্ণ হ'ব। আনহাতে ২৪২ টো পুলিঙ ষ্টেচনৰ কাৰনে ইভিএম আৰু ভিভিপি এ টি মেচিন আদি চিল কৰি ষ্ট্ৰং ৰুমত ৰখা হৈছে। ইপিনে নিৰ্বাচন আয়োগৰ নিৰ্দেশ মৰ্মে জেনেৰেল অৱজাৰ্ভাৰ সুন্দৰলাল শিল হাফলঙত বাহৰ পাতি আছে।
ইয়াৰ লগতে ফ্লায়িঙ স্কোৱাডৰ দল ব্যস্ত হৈ পৰিছে যান-বাহন তালাচীত। অৰ্থাৎ নিৰ্বাচন সুস্থ আৰু নিকা অনুষ্ঠিত কৰা কাৰনে কোনো ধৰনৰ আপোচ কৰা নাই আয়োগে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
